Document ID: 32013D0249

IZVEDBENI SKLEP KOMISIJE
z dne 27. maja 2013
o spremembi Odločbe 2009/852/ES o prehodnih ukrepih na podlagi uredb (ES) št. 852/2004 in (ES) št. 853/2004 Evropskega parlamenta in Sveta glede predelave surovega mleka, ki ne izpolnjuje zahtev, v nekaterih obratih za predelavo mleka v Romuniji in strukturnih zahtev za take obrate
(notificirano pod dokumentarno številko C(2013) 2803)
(Besedilo velja za EGP)
(2013/249/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1) in zlasti prvega odstavka člena 9 Uredbe,
ob upoštevanju naslednjega:
(1)
Odločba Komisije 2009/852/ES (2) omogoča, da se zahteve iz Uredbe (ES) št. 853/2004, Priloge III, oddelka IX, podpoglavij II in III poglavja I, ne uporabljajo za obrate za predelavo mleka v Romuniji, naštete v Prilogi II in Prilogi III k navedeni odločbi, do 31. decembra 2013.
(2)
V skladu z Odločbo 2009/852/ES lahko nekateri obrati za predelavo mleka iz Priloge II k navedeni odločbi še naprej predelujejo mleko, ki ne izpolnjuje zahtev, z ločenimi proizvodnimi linijami.
(3)
Romunija je 15. februarja 2013 Komisiji poslala spremenjen in posodobljen seznam navedenih obratov za predelavo mleka.
(4)
Na navedenem spremenjenem in posodobljenem seznamu je bil obrat s številko L35 SC DANONE PDPA ROMANIA SRL umaknjen iz Priloge II in ima dovoljenje samo za predelavo mleka, ki izpolnjuje zahteve za dajanje na trg EU.
(5)
Obrat s številko MM 1795 SC CALITATEA SRL je dobil dovoljenje za predelavo surovega mleka, ki izpolnjuje zahteve, in takega, ki zahtev ne izpolnjuje, brez ločevanja in bi ga bilo zato treba odstraniti iz Priloge II in prenesti v Prilogo III k navedeni odločbi.
(6)
Izbrisanih je bilo 17 obratov, trenutno navedenih v Prilogi III k Odločbi 2009/852/ES, ker smejo dajati mlečne proizvode na trg znotraj Unije, saj uporabljajo samo mleko, ki izpolnjuje zahteve EU. Ti obrati so bili navedeni v preglednici v Prilogi III k Odločbi 2009/852/ES pod št. 1 (AB 641 SC BIOMILK SRL), št. 6 (L78 SC ROMFULDA PROD SRL), št. 9 (BN 2399 SC CARMO-LACT PROD SRL), št. 13 (L140 S.C. CARMOLACT SRL), št. 29 (CT 30 EASTERN EUROPEAN FOODS SRL), št. 40 (L124 SC PRIMULACT SRL - ime je spremenjeno v: SC LACTATE HARGHITA SA), št. 41 (HR 119 BOMILACT SRL)), št. 42 (HR 625 LACTIS SRL), št. 43 (HR 213 PAULACT SA), št. 45 (IS 1540 PROMILCH SRL), št. 46 (L18 S.C. EUROCHEESE SRL), št. 56 (L121 SC MIRDATOD PROD SRL), št. 69 (SM 4189 PRIMALACT SRL), št. 70 (L5 SC NIRO SERV COM SRL), št. 74 (SV 1562 BUCOVINA SA SUCEAVA), št. 81 (L80 SC INDUSTRIAL MARIAN SRL), št. 82 (VN 231 VRANLACT SA).
(7)
Poleg tega je bilo 7 obratov, trenutno navedenih v Prilogi III k Odločbi 2009/852/ES, zaprtih in bi jih bilo zato treba črtati s seznama. Ti obrati so bili navedeni v preglednici v Prilogi III k Odločbi 2009/852/ES pod št. 26 (CT 225 MIH PROD SRL), št. 28 (CT 258 BINCO LACT SRL), št. 30 (CT 15 SC NIC COSTI TRADE SRL), št. 32 (L82 SC TOTALLACT GROUP SA), št. 33 (DJ 80 SC DUVADI PROD COM SRL), št. 75 (SV 1888 SC TOCAR PROD SRL), št. 76 (SV 4909 SC ZADA PROD SRL).
(8)
V Romuniji je 6 obratov prosilo, da bi bili prvič uvrščeni na seznam v Prilogi III k Odločbi 2009/852/ES. Navedeni obrati so bili vključeni na seznam pod št. 8 (L185 SC SIMCODRIN COM SRL), št. 17 (L83 SC KAZAL SRL), št. 45 (L169 SC DOBREAN SRL), št. 46 (L152 AGROTRANSCOMEX SRL), št. 61 (L199 SC LACTO-BOROAIA SRL), št. 40 (L189 SC CALITATEA SRL).
(9)
Odločbo 2009/852/ES bi bilo zato treba ustrezno spremeniti.
(10)
Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Prilogi II in III k Odločbi 2009/852/ES se nadomestita z besedilom iz Priloge k temu sklepu.
Člen 2
Ta sklep je naslovljen na države članice.
V Bruslju, 27. maja 2013

Labels: 18
17